CELEX: 32011R0873
Language: sk
Date: 2011-07-27 00:00:00
Title: Vykonávacie nariadenie Komisie (EÚ) č. 873/2011 z  27. júla 2011 o zatriedení určitého tovaru do kombinovanej nomenklatúry

2.9.2011   
            
            
               SK
            
            
               Úradný vestník Európskej únie
            
            
               L 227/5
            
         VYKONÁVACIE NARIADENIE KOMISIE (EÚ) č. 873/2011
   z 27. júla 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby s výhradou opatrení platných v Európskej únii týkajúcich sa systémov dvojitej kontroly a predbežného a následného dohľadu nad dovozom textilných výrobkov do Európskej únie, sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu 60 dní, podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Výbor pre colný kódex nevydal stanovisko v lehote stanovenej jeho predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   S výhradou opatrení platných v Európskej únii týkajúcich sa systémov dvojitej kontroly a predbežného a následného dohľadu nad dovozom textilných výrobkov do Európskej únie je možné odvolávať sa na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, počas 60 dní podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. júla 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok ako tovar zložený z rôznych materiálov tvorí špongia z ľahčeného plastu (polyuretán) (11,5 cm × 8,2 cm × 1,1 cm) a kus pletenej polyesterovej tkaniny, ktorá tvorí obal špongie.
                  Tkaninu tvorí tvarovaná priadza z polyesterov spletená s polyesterovými vláknami pokrytými hliníkom (vyrobených pokovovaním prostredníctvom naparenia). Špongia je tkaninou úplne obalená.
                  (handra na čistenie)
                  (Pozri fotografie č. 656 A a 656 B) (1)
                  
               
               
                  6307 10 10
               
               
                  Zatriedenie je určené všeobecnými pravidlami 1, 3 písm. b) a 6 na interpretáciu kombinovanej nomenklatúry, poznámkou 7 písm. e) k časti XI, poznámkou 1 ku kapitole 63 a znením číselných znakov KN 6307, 6307 10 a 6307 10 10.
                  Výrobok je tovarom zloženým z rôznych materiálov v zmysle všeobecného pravidla na interpretáciu 3 písm. b), pretože špongia je pripevnená k tkanine a spolu tvoria prakticky neoddeliteľný celok. [Pozri aj vysvetlivky harmonizovaného systému všeobecného pravidla na interpretáciu 3 písm. b) (IX).]
                  Tkanina je textilný výrobok a je celkom dohotovený výrobok v zmysle poznámky 7 písm. e) oddielu XI, pretože pletená textília je spojená lepením. Okrem toho je špongia vložená do celkom dohotoveného textilného výrobku, čo znamená, že celý výrobok je celkom dohotoveným výrobkom. Preto sa na výrobok vzťahuje podkapitola I kapitoly 63 podľa poznámky 1 ku kapitole 63.
                  Ako pletená tkanina, tak aj špongia majú objektívne charakteristiky výrobkov určených na čistenie pomocou vody a čistiacich prostriedkov. Podstatný charakter výrobku je však daný drsným povrchom pletenej tkaniny v zmysle všeobecného pravidla na interpretáciu 3 písm. b), pretože výrobok je určený na čistenie zaschnutých škvŕn z hladkých povrchov pomocou svojho drsného povrchu. Špongia slúži iba na zlepšenie schopnosti tkaniny absorbovať vodu a čistiaci prostriedok. Podstatný charakter výrobku zloženého z rôznych materiálov je teda daný textilným materiálom.
                  Výrobok sa preto zatrieďuje pod číselný znak KN 6307 10 10 ako handra na čistenie.
               
            
         
      
                  
                     
               
               
                  
                     
               
            
                  
                     656 A
                  
               
               
                  
                     656 B
                  
               
            
         (1)  Fotografie slúžia výlučne na informačné účely.